stanford-oval/wikipedia huggingface dataset:
Greatest Hits (Abban albumi)
Kappaleet

Kaikki laulut ovat kirjoittaneet Benny Andersson ja Björn Ulvaeus, mikäli kappaleen kohdalla ei toisin mainita.
A-puoli
SOS – 3.22 (säv. Stig Anderson/Andersson, Ulvaeus)
He Is Your Brother – 3.17
Ring Ring – 3.03 (säv. Anderson/Andersson/Phil Cody/Neil Sedaka/Ulvaeus)
Hasta Mañana – 3.09 (säv. Anderson/Andersson/Ulvaeus)
Nina, Pretty Ballerina – 2.52
Honey, Honey – 2.55 (säv. Anderson/Andersson/Ulvaeus)
So Long – 3.06
B-puoli
I Do, I Do, I Do, I Do, I Do – 3.15 (säv. Anderson/Andersson/Ulvaeus)
People Need Love – 2.43
Bang-A-Boomerang – 3.02 (säv. Anderson/Andersson/Ulvaeus)
Another Town, Another Train – 3.10
Mamma Mia – 3.32 (säv. Anderson/Andersson/Ulvaeus)
Dance (While the Music Still Goes On) – 3.12
Waterloo – 2.42 (säv. Anderson/Andersson/Ulvaeus)
Joihinkin albumin myöhempiin painoksiin on myös sisällytetty kappale "Fernando".
"Bang-A-Boomerang" julkaistiin Abban singlenä vain Ranskassa. Alkuperäisen version teki duo Svenne & Lotta sekä ruotsin että englannin kielellä Björn Ulvaeuksen ja Benny Anderssonin tuottamana. Versio oli suuri kansainvälinen hitti erityisesti Keski-Euroopassa, jossa duon nimenä oli Sven & Charlotte. Ruotsinkielisen version nimenä on "Bang en Boomerang".
Aiheesta muualla

Kansitaiteilija Hans Arnoldin kotisivut
| n k Abba |
| --- | --- |
 Agnetha Fältskog  Benny Andersson  Anni-Frid Lyngstad  Björn Ulvaeus 
Studioalbumit:  Ring Ring  Waterloo  Abba  Arrival  The Album  Voulez-Vous  Super Trouper  Gracias Por La Música  The Visitors  Abba Live  Live at Wembley Arena  Voyage 
Kokoelmat:  Greatest Hits  Greatest Hits Vol. 2.  The Singles – The First Ten Years  Abba Gold – Greatest Hits  Oro – Grandes Exitos  More Gold: More Abba Hits  Thank You for the Music  The Defintive Collection  The Abba Story  The Complete Studio Recordings  18 Hits  Number Ones  The Albums 
Singlet:  ”People Need Love”  ”He Is Your Brother”  ”Ring Ring”  ”Another Town, Another Train”  ”Love Isn’t Easy (But It Sure Is Hard Enough)”  ”Rock’n Roll Band”  ”Nina, Pretty Ballerina”  ”Waterloo”  ”Hasta mañana”  ”Honey, Honey”  ”So Long”  ”I’ve Been Waiting for You”  ”I Do, I Do, I Do, I Do, I Do”  ”Bang-A-Boomerang”  ”SOS”  ”Mamma Mia”  ”Rock Me”  ”Fernando”  ”Dancing Queen”  ”Money, Money, Money”  ”That’s Me”  ”Knowing Me, Knowing You”  ”King Kong Song”  ”The Name of the Game”  ”Take a Chance on Me”  ”Eagle”  ”Summer Night City”  ”Chiquitita”  ”Does Your Mother Know”  ”Voulez-Vous”  ”Angeleyes”  ”Gimme! Gimme! Gimme! (A Man After Midnight)”  ”As Good as New”  ”I Have a Dream”  ”The Winner Takes It All”  ”On and On and On”  ”Super Trouper”  ”Happy New Year”  ”Andante, Andante”  ”Lay All Your Love on Me”  ”One of Us”  ”When All Is Said and Done”  ”Head over Heels”  ”The Visitors (Crackin’ Up)  ”The Day Before You Came”  ”Under Attack”  ”Thank You for the Music”  ”I Still Have Faith in You”  ”Don’t Shut Me Down”  ”Just a Notion”  ”Little Things” 
Muuta:  diskografia
Grigoriopol

| Grigoriopol Григориополь |
| --- | --- |
 vaakuna
 Grigoriopol
 Koordinaatit: 47.1465°N, 29.2941°E 
Valtio:  Moldova
Itsehallinnollinen alue:   Transnistria
Piiri:  Grigoriopolin piiri
Kaupungiksi:  2002
Väkiluku (2014):  9 400
Suuntanumero(t):  +373 210
Infobox OKVirheellinen NIMI-arvo: 
Grigoriopol (moldovaksi Григориопол, ven. Григорио́поль, Grigoriopol, ukr. Григоріо́поль, Hryhoriopol) on kaupunki ja Grigoriopolin piirin hallintokeskus Transnistrian keskiosassa, itäisessä Moldovassa, Dnestrin vasemmanpuoleisella (itäisellä) rannalla, maanteitse noin 45 kilometriä Tiraspolista luoteeseen. Moldovan pääkaupunki Chișinău sijaitsee noin 45 kilometriä Grigoriopolista lounaaseen. Kaupungiksi paikkakunta muutettiin vuonna 2002.
Kaupungin linja-autoaseman sisäänkäynti.
Grigriopolin piirin kartta
Grigoriopolin kaupungissa asuu noin 9 381 ja piirissä 43 410 henkeä (2014). Väkiluku putosi edellisen vuosikymmenen kuluessa kymmenkunta prosenttia, sillä vuonna 2004 kaupungin asukasluku oli 10 252 ja koko piirin 48 000.
Vajaa 20 kilometriä Dubăsarin kaakkoispuolella sijaitsevassa kaupungissa on hotelli, ravintoloita, Sheriffin supermarket ja pari pienempää ruokakauppaa, muttei erityisempää nähtävää matkailijalle (2010).
Aiheesta muualla

Kuvia tai muita tiedostoja aiheesta Grigoriopol Wikimedia Commonsissa
SMS Graudenz (1913)

| SMS Graudenz |
| --- | --- |


Aluksen vaiheet
Rakentaja:  Kaiserliche Werft Kiel
Kölinlasku:  1912
Laskettu vesille:  25. lokakuuta 1913
Palveluskäyttöön:  10. elokuuta 1914
Poistui palveluskäytöstä:  luovutettu 1920 Italialle RN Anconana
Loppuvaihe:  romutettu 1938
Tekniset tiedot
Uppouma:  4 912 t (kuiva) 6 382 t
Pituus:  139,0 m (vesiraja) 142,7 m (kokonaispituus)
Leveys:  13,8 m
Syväys:  5,75 m
Koneteho:  29 000 shp
Nopeus:  28 solmua
Miehistöä:  385
Aseistus
Aseistus:  12 × 10,5 cm SKL/L45 -tykkiä 2 × 50 cm torpedoputkea
SMS Graudenz oli Saksan keisarikunnan laivaston Graudenz-luokan kevyt risteilijä ensimmäisessä maailmansodassa.
Valmistus

Alus tilattiin Kaiserliche Werft Kieliltä ja sen köli laskettiin vuonna 1912. Alus laskettiin vesille 25. lokakuuta 1913 ja se otettiin palvelukseen 10. elokuuta 1914.
Saksan keisarikunnan laivasto 1914-1920

SMS Graudenz otettiin laivaston palvelukseen elokuussa 1914 ja se liitettiin 4. tiedustelijaryhmään torpedoveneiden johtoalukseksi. Se siirrettiin 2. tiedustelijaryhmään, jonka mukana alus osallistui Doggermatalikon taisteluun tukiessaan Hipperin komennossa olleita taisteluristeilijöitä. Huhtikuussa 1916 alus osui miinaan , mikä esti sen osallistumisen Skagerrakin taisteluun.
Alus modernisoitiin 1915, jolloin sen aseistukseksi vaihdettiin seitsemän 15 cm SKL/45 ja kaksi 8,8 cm Flak L/45 -ilmatorjuntatykkiä. Torpedoputkien lukumäärä lisättiin neljään ja mahdollistettiin 120 miinan kuljettaminen ja laskeminen. Aseituksen muututtua henkilöstön tarve kasvoi ja aluksen miehistönä olikin 21 upseeria ja 364 miestä.
Regia Marina 1920-1937

Alus luovutettiin 1. kesäkuuta 1920 sotakorvauksena Italialle. Alus modernisoitiin 1921-1924 Taranton laivastontelakalla, jolloin aluksen hiilivarastot supistettiin ja öljynmäärää lisättiin. Se liitettiin 6. toukokuuta 1925 laivastoon nimettynä Anconaksi.
Alukselle asennettiin seuraavana vuonna tilat M7-ter-meritiedustelukoneelle. Vuosina 1928-1929 aluksen etukantta pidennettiin ja keulaa kasvatettiin, jotta katapultti saatiin asennettua. Alus luokiteltiin Italiassa risteilijäksi 19. heinäkuuta 1929. Alus poistettiin palveluksesta 11. maaliskuuta 1937 ja se romutettiin seuraavana vuonna.
Bangladeshin vaakuna

Bangladeshin vaakuna on Bangladeshin tunnus lipun, kansallislaulun ja moton ohella. Se on otettu käyttöön vuonna 1971.
Vaakunassa on lumme, maan kansalliskukka, juutti ja riisin tähkät, jotka ovat tyypillisiä bangladeshilaisia tuotteita. Vesi lumpeen alla kuvaa maan tärkeimpiä vesiteitä, Ganges- ja Brahmaputra-jokia. Neljä tähteä kuvaavat vallankumouksen poliittisia tavoitteita: nationalismia, sekularismia, sosialismia ja demokratiaa.
Greif

| Greif |
| --- | --- |


Aluksen vaiheet
Rakentaja:  Reichsmarinewerft Wilhelmshaven
Kölinlasku:  5. lokakuuta 1925
Laskettu vesille:  15. heinäkuuta 1926
Palveluskäyttöön:  15. heinäkuuta 1927
Poistui palveluskäytöstä:  upotettu 24. toukokuuta 1944
Tekniset tiedot
Uppouma:  938 t (standardi) 1 310 t (kuormattu)
Pituus:  87,7 m (kokonaispituus)
Leveys:  8,25 m
Syväys:  3,65 m
Koneteho:  23 000 shp
Nopeus:  33 solmua
Miehistöä:  120
Aseistus
Aseistus:  3 x 10,5 cm tykkiä 2 x 2 cm ilmatorjuntatykkiä 6 x 533 mm torpedoputkea 30 x miinaa
Greif oli Saksan laivaston tyypin 23 torpedovene toisessa maailmansodassa.
Valmistus

Alus tilattiin laivastontelakalta Wilhelmshavenista, missä köli laskettiin 5. lokakuuta 1925. Alus laskettiin vesille 15. heinäkuuta 1926 ja valmistui 15. heinäkuuta 1927.
Palvelus

Toisen maailmansodan alkaessa alus oli 5. torpedovenelaivueessa ja osallistui syyskuussa 1939 länsivallin miinakenttien laskuun Pohjanmerellä. Saksan hyökätessä Norjaan se kuului Kristiansandin eteläosiin ja Arandaliin suunnattuun ryhmä 4:ään Luchsin ja Seeadlerin kanssa. Alus upotti 10. huhtikuuta 1940 sukellusvene HMS Truantin laukaisemasta torpedosta pahoin vaurioituneen risteilijä Karlsruhen torpedoimalla.
Alus upotettiin 24. toukokuuta 1944.
Grimselsola

| Grimselsola> Grimselpass |
| --- | --- |

Korkeus:  2 165 m
Sijainti:  Bern/Wallis, Sveitsi
Vuoristo:  Bernin Alpit/Urin Alpit
Koordinaatit:  46°33.72′0″N, 08°20.34′0″E
 Grimselsola
Grimselsola (saks. Grimselpass) on Bernin Alpeilla, Sveitsissä, Bernin ja Wallisin kantonien rajalla sijaitseva sola. Solan korkeus merenpinnan tasosta on 2 165 metriä.
Solan on Reinin ja Rhônen vesistöjen välinen vedenjakaja. Solan eteläpuoli sijaitsee Obergomsin kunnassa ja se laskeutuu kohti Gomsinlaakson koillisosaa ja Rhônejokea. Solan pohjoispuoli on Guttannenin kuntaa ja sola laskee Grimselsee-järven jälkeen Aarejoen kulkureittiä Haslitalin laaksoon. Solan kautta kiemurtelee valtatie 6, Grimselstrasse.
Näkymä pohjoiseen Grimselsee- ja Räterichsbodensee-tekojärville.
Toteseen padottu järvi sijaitsee vedenjakajalla.
Etelänpuoleinen solatie Rhônen laaksosta kohti solaa.
Aiheesta muualla

Kuvia tai muita tiedostoja aiheesta Grimselsola Wikimedia Commonsissa
Gorgias (dialogi)

Gorgias (m.kreik. Γοργίας; lat. Gorgias) on Platonin kirjoittama dialogi. Sen toinen nimi Thrasylloksen jaottelussa on Puhetaidosta (Περὶ ῥητορικῆς, Peri rhētorikēs). Dialogissa Sokrates ja Gorgias keskustelevat retoriikasta eli puhetaidosta.
Historia

Platonin teosten joukossa Gorgias kuuluu tämän varhaisvaiheen dialogeihin, toisin sanoen se on kirjoitettu suhteellisen pian Sokrateen kuoleman jälkeen. Dialogi on viimeinen, jonka Platon kirjoitti ennen lähtöään Ateenasta Sisiliaan.
Diogenes Laertioksen esittämässä, Thrasylloksen tekemässä Platonin teosten jaottelussa dialogi kuuluu VI tetralogiaan yhdessä dialogien Euthydemos, Protagoras ja Menon kanssa. Aiheensa puolesta Thrasyllos luki dialogin Platonin kumoavien (anatreptikos) teosten joukkoon.
Sisältö

Sokrates ja Gorgias käyvät filosofin ja sofistin välisen väittelyn, joka vastaa pienemmässä mittakaavassa tuon ajan Ateenassa käytyjä väittelyitä näiden kahden ryhmän välillä. Sofistit olivat relativisteja, jotka katsoivat, että retoriikka oli hyödyllinen työkalu, joka kykeni paikkaamaan inhimillisen tiedon aukkoja, Platon ja muut filosofit puolestaan uskoivat ylimaallisen, täydellisen tiedon olemassaoloon. Tämän tiedon löytämiseksi filosofit käyttivät dialektiikkaa. Platonin mukaan retoriikka oli dialektiikan kieroutuma, joka vahingoitti sielua luomalla vääriä uskomuksia.
Gorgiaassa Platon esittää yhden kuuluisimmista retoriikan vastaisista kritiikeistä. Hän vertaa retoriikkaa ruoanlaittoon. Näin hän tekee analogian ihmisruumiista huolehtimisen ja yhteiskunnan politiikan välillä. Aivan kuten lääkäri käyttää lääkkeitä ruumiin suojelemiseksi ja parantamiseksi, filosofit voivat käyttää dialektista päättelyä tullakseen niihin päätöksiin, jotka hyödyttävät koko kaupunkivaltiota, polista. Aivan kuten hyvänmakuinen mutta epäterveellinen ruoka, retoriikka antaa mielihyvää kansalle heidän tavoitellessaan lyhyen tähtäimen nautintoja pitkän tähtäimen oikeudenmukaisuuden kustannuksella.
Koska politiikan tarkoituksena oli saada aikaan oikeudenmukaisuutta ja hyvettä koko yhteiskuntaan, Platon katsoi, että retoriikka oli kaiken pahan alku ja juuri ateenalaisessa yhteiskunnassa luodessaan valheellisuuksia. Hänen näkemyksensä retoriikasta oli looginen seuraus hänen näkemyksestään, että tavallisilla ihmisillä ei ollut kykyjä hallita viisaasti. Tämä sama ajatus loi pohjan myös Platonin tunnetuimmalle teokselle Valtiolle.
Kirjallisuutta > Suomennos

Platon: Gorgias. Teoksessa Teokset II.  (Toinen painos)  Suomentanut Pentti Saarikoski. Helsinki:  Otava, 1999.  ISBN 951-1-15893-7
Kirjallisuutta > Muita käännöksiä ja tekstilaitoksia

Plato: Gorgias. Teoksessa Burnet, J. (toim.): Opera, Volume III: Theages, Charmides, Laches, Lysis, Euthydemus, Protagoras, Gorgias, Meno, Hippias Maior, Hippias Minor, Io, Menexenus. Oxford Classical Texts.  Oxford:  Oxford University Press.  ISBN 9780198145424  Kreikankielinen alkuteksti.
Plato: Gorgias. Teoksessa Plato’s Works.  (Volume III: Lysis. Symposium. Gorgias. Loeb Classical Library)  Cambridge, Massachusetts:  Harvard University Press.  ISBN 0-674-99184-2  Kreikankielinen alkuteksti ja englanninkielinen käännös.
Aiheesta muualla > Teos

Plato: Gorgias. Perseus. (muinaiskreikaksi) (englanniksi)
Plato: Gorgias. The Internet Classics Archive. (englanniksi)
Plato: Gorgias. Project Gutenberg. (englanniksi)
Aiheesta muualla > Muuta

Griswold, Charles: Plato on Rhetoric and Poetry The Stanford Encyclopedia of Philosophy. The Metaphysics Research Lab. Stanford University. (englanniksi)
Platonin teokset
| --- | --- |
Varhaisvaihe:  Sokrateen puolustuspuhe · Kharmides · Kriton · Euthyfron · Alkibiades I · Laajempi Hippias · Lyhyempi Hippias · Ion · Lakhes · Lysis
Keskivaihe:  Kratylos · Euthydemos · Gorgias · Meneksenos · Menon · Faidon · Protagoras · Pidot · Faidros · Valtio · Parmenides · Theaitetos
Myöhäisvaihe:  Kleitofon · Timaios · Kritias · Sofisti · Valtiomies · Filebos · Lait
Mahdollisesti epäperäiset ja epäperäiset:  Aksiokhos · Alkibiades II · Demodokos · Hipparkhos · Epigrammit · Epinomis · Eryksias · Hyveestä · Kilpailijat · Kirjeet · Minos · Määritelmiä · Oikeamielisyydestä · Sisyfos · Theages
Grjazi

Grjazin vaakuna.
Grjazi (ven. Гря́зи) on kaupunki Lipetskin alueella Venäjällä. Se sijaitsee Donin vesistöön kuuluvan Matyra-joen varrella 30 kilometriä Lipetskistä kaakkoon. Kaupunki on Grjazin piirin keskus. Siellä risteävät Moskovaan, Orjoliin, Voronežiin ja Volgogradiin johtavat rautatiet. Asukkaita on 46 500 henkeä (vuonna 2008).lähde?
Paikkakunta on saanut alkunsa 1800-luvun lopulla syntyneestä rautatieaseman asutuksesta. Vuonna 1938 siitä tuli kaupunki. Nykyään Grjazissa on lähinnä koneenrakennus- ja elintarviketeollisuutta.
Aiheesta muualla

Grjazin piiri Lipetskin alueen sivustolla (Arkistoitu – Internet Archive) (venäjäksi)
Banifing

| Banifing |
| --- | --- |
Alkulähde:  N’Gorlakan ja Tessén yhtymä  11°49′36″N, 5°24′21″W
Laskupaikka:  Bani  12°43′9″N, 6°25′11″W
Maat:  Burkina Faso, Mali
Pituus:  200 km
Valuma-alue:  19 570 km²
Banifing on Banin sivujoki Malissa ja Burkina Fason rajalla. Sen pituus on noin 200 kilometriä ja valuma-alueen laajuus 19 570 neliökilometriä.
Banifing saa alkunsa Burkina Fason rajalta N’Gorlaka ja Tessé (Longo) -jokien yhtymäkohdasta. Se virtaa kohti luodetta ja laskee Baniin 20 kilometriä Baoulén ja Bagoén yhtymäkohdan alapuolella. Tärkein sivujoki on Lotio. Valuma-alueeseen kuuluvat Burkina Fason Kénédougoun provinssi sekä Malin Sikasson ja Koutialan piirit.
Banilla ja sen alkujoilla on myös useita muita Banifing-nimisiä sivujokia.
Greg Graffin

Greg Graffin
Gregory Walter Graffin (s. 6. marraskuuta 1964 Madison, Wisconsin), joka tunnetaan myös nimellä Greg Graffin, on yhdysvaltalainen muusikko ja professori. Hänet tunnetaan punk rock -yhtye Bad Religionin solistina sekä perustajajäsenenä.
Bad Religion

Vuonna 1979, 14 vuoden ikäisinä, Greg Graffin perusti Bad Religionin muutaman lukioaikaisen luokkatoverinsa kanssa. Yhtye perustettiin eteläisessä Kaliforniassa, San Fernando Valleyssä. Tehtyään jonkin aikaa nimeä itselleen Los Angelesin punk-scenessä sekä julkaistuaan kolme EP:tä ja kaksi täyspitkää albumia yhtye hajosi vuonna 1984. Yhtye kasattiin uudelleen vuonna 1987 How Could Hell Be Any Worse? -albumin aikaisella kokoonpanolla. Uutena jäsenenä tässä vaiheessa yhtyeeseen oli liittynyt entinen Circle Jerksin kitaristi Greg Hetson. Yhtye julkaisi seuraavana vuonna laajalti arvostetun comeback-albuminsa Suffer. Yhtye on vuoden 1988 jälkeen levyttänyt ja keikkaillut tauotta näihin päiviin asti. Bad Religion tunnetaan poliittisesti kantaa ottavista lyriikoistaan sekä tunnusomaisista harmonioista ja melodioista.
Graffin sekä yhtyeen kitaristi Brett Gurewitz ovat tällä hetkellä yhtyeen pääasialliset laulujen sanoittajat. 1990-luvun loppupuolella Graffin vastasi kolmen albumin osalta kappaleiden kirjoittamisesta yksinään, Gurewitzin erkaannuttua yhtyeestä väliaikaisesti. Greg Graffin nauhoitti ensimmäisen sooloalbuminsa vuonna 1997. Albumi "American Lesion" sisälsi pehmeämpää ja enemmän popmusiikkiin orientoitunutta materiaalia. Julkaistuaan 1990-luvulla viisi albumia monikansalliselle levy-yhtiölle, Atlantic Recordsille, Bad Religion palasi Epitaphille. Näihin aikoihin myös Gurewitz palasi yhtyeen jäsenistöön. Graffinin seuraavasta sooloalbumi nimeltään Cold as the Clay julkaistiin vuonna 2006. Uudella albumillaan Graffin esittää vanhoja amerikkalaisia folk-lauluja taustayhtyeen säestämänä. Albumin tuotti Brett Gurewitz ja sen julkaisijana toimi Epitaph Recordsin vuonna 1999 perustettu sisarlevy-yhtiö ANTI-Records. Albumi julkaistiin 10. heinäkuuta 2006.
Akateeminen ura

Graffin on opiskellut geologiaa Kalifornian yliopistossa, Los Angelesissa (UCLA). Hän suoritti maisterin tutkinnon geologiasta UCLA:ssa ja filosofian tohtorin tutkinnon  (Ph.D.) eläintieteestä Cornellin yliopistossa evoluutiobiologian laitoksella. Bad Religionin virallisilla nettisivuilla ja Cornellin yliopiston sivuilla olleen videopätkän mukaan Graffinin päättötyö olisikin kuitenkin ollut eläintieteen alaan kuuluva tutkimus. Graffinin päättötyön nimi oli "Monism, Atheism and the Naturalist Worldview: Perspectives from Evolutionary Biology".
Tällä hetkellä Greg Graffin asuu Los Angelesissa, Kaliforniassa. Bad Religioniin liittyvän toiminnan lisäksi hän on luennoinut Kalifornian ja Cornellin yliopistoissa. Hänen kirjallinen tuotantonsa käsittää neljä julkaistua teosta, joista yksi on suomennettu.
Soolotuotanto

American Lesion (1997)
Cold as the Clay (2006)
Millport (2017)
Suomennettu teos

Graffin, Olson & Olson, Steve: Anarkia = evoluutio: Usko, tiede ja Bad Religion.  ((Anarchy evolution: Faith, science and bad religion in a world without god, 2010.) Suomentanut Tarja Lipponen)  Helsinki:  Like, 2011.  ISBN 978-952-01-0566-2
Aiheesta muualla

Wikimedia Commonsissa on kuvia tai muita tiedostoja aiheesta .
Bad Religion (Bad Religionin virallinen sivu)
BAD RELIGION NET  (Arkistoitu – Internet Archive)
Greg Graffinin lyriikoita
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Saksa  Israel  Yhdysvallat 2  Japani  Tšekki 
Taiteenala:  MusicBrainz 
Henkilöt:  DDB 
Muut:  Europeana  IdRef
Gretel

| Gretel |
| --- | --- |
Nimipäivä:   
– suomenkielinen:  –
– ruotsinkielinen:  20. heinäkuuta
– ortodoksinen:  –
Muunnelmia:  –
Vastineita eri kielissä:  Gretchen 
Nimen alkuperä:  Greta ja Margareta
Infobox OKNimi-testi OK: 
Gretel on saksalainen naisen etunimi. Se on deminutiivi (eli hellittelymuoto) Margareta-nimen lyhentymästä Greta.
Digi- ja väestötietoviraston mukaan Gretel on vuoteen 2020 mennessä ollut Suomessa virallisena etunimenä noin 970 naisella. Heistä suurin osa on syntynyt 1920- tai 1930-luvulla.
Gretelillä on nimipäivä suomenruotsalaisessa almanakassa 20. heinäkuuta. Nimi lisättiin kalenteriin vuonna 1973.
Tunnettuja Gretelejä

Margarethe ”Gretel” Bolliger (1921–2009), sveitsiläinen yleisurheilija
Gretel Hemgård (s. 1948), suomalainen maisema-arkkitehti
Aiheesta muualla

Etunimien taivutus: Gretel (Kotimaisten kielten keskuksen verkkojulkaisu)
Bantuopetuksen laki

Bantuopetuksen laki (engl. Bantu Education Act) vuodelta 1953 oli Etelä-Afrikan säädös, joka määritteli maan mustan enemmistön kouluolot apartheid-järjestelmän aikana.  Lain perusteella kaikki oppilaitokset eroteltiin rotujen perusteella. Lain valmistelleen alkuasukasasian ministerin Hendrik Verwoerdin mukaan afrikkalaisille tuli opettaa heidän omaa kulttuuriperinnettään, ja koulujärjestelmän "tulee valmentaa ja opettaa ihmisiä heidän elämänsä mahdollisuuksien mukaisesti". Hallitus sääteli bantukoulutuksen sisältöä, ja koulukirjat sisälsivät yleisesti sellaisia lauseita kuin "Kafferi on varastanut veitsen, tämä kafferi on laiska".
Bani

| Bani |
| --- | --- |
 Auringonlasku Banijoella.
Alkulähde:  Baoulén ja Bagoén yhtymä
Laskupaikka:  Nigerjoki Moptin luona
Maat:  Mali
Pituus:  416 km
Virtaama:  513 m³/s
Valuma-alue:  130 000 km²
Bani on Nigerin oikeanpuoleinen sivujoki Malissa. Sen pituus on 416 kilometriä ja valuma-alueen laajuus 130 000 neliökilometriä.
Joki saa alkunsa Norsunluurannikolta virtaavista Baoulé- ja Bagoéjoista, jotka yhtyvät Dioïlan lähellä. Se virtaa tasangolla hitaasti kohti itää ja kääntyy sitten vähitellen kohti pohjoista. Sanin kaupungin alapuolella Bani muodostaa laajan tulva-alueen, joka yhtyy Djennén tienoilla Nigerin sisämaasuistoon. Joki laskee Nigeriin Moptin kaupungin luona. Tärkein sivujoki on Sikasson koillispuolelta virtaava Banifing (yksi monista samannimisistä joista).
Banin keskimääräinen virtaus Dounan mittausasemalla on 513 kuutiometriä sekunnissa. Virtaus on suurimmillaan elokuusta marraskuuhun. Joinakin vuosina joki on maaliskuusta kesäkuuhun kokonaan kuiva.
Sanin lähelle rakennettiin vuonna 2006 keinokastelua varten Talon säännöstelypato. Suunnitteilla on myös padon rakentaminen Djennén lähelle.
Grand Theft Auto (pelisarja)

| Grand Theft Auto |
| --- | --- |
 Vuodesta 2001 lähtien pelisarjan logo.
Kehittäjä:  DMA Design Rockstar North Rockstar Leeds Rockstar Toronto Rockstar Lincoln
Julkaisija:  Rockstar Games
Lajityyppi:  toiminta
Alusta:  Windows, PlayStation, PlayStation 2, PlayStation 3, PlayStation 4, PlayStation 5, PlayStation Portable, Xbox, Xbox 360, Xbox One, Xbox Series X ja Series S, Sega Dreamcast, Game Boy Advance, Nintendo DS, OS X, iOS, Android
Ensijulkaisu:  Grand Theft Auto (1997)
Viimeisin julkaisu:  Grand Theft Auto: The Trilogy – The Definitive Edition (2021)
Aiheesta muualla
Kotisivut
MobyGames
Lisää peliartikkeleitaVideopelien teemasivulla
Grand Theft Auto (lyhyesti GTA) on Rockstar Gamesin luoma toimintapelisarja, joka on tunnettu avoimesta pelimaailmastaan.
Grand Theft Auto on yksi maailman suosituimmista pelisarjoista. Sarjan pelejä on helmikuuhun 2024 mennessä myyty yhteensä 420 miljoonaa kappaletta.
Pelit

Pääsarjan pelit on lihavoitu.
| Nimi | Vuosi | Alustat | Huomioitavaa | Viitteet |
| --- | --- | --- | --- | --- |
| Grand Theft Auto | 1997 | Windows, PlayStation |  |  |
| Grand Theft Auto: London 1969 | 1999 | Windows, PlayStation | Lisäosa |  |
| Grand Theft Auto: London 1961 | 1999 | Windows | Lisäosa |  |
| Grand Theft Auto 2 | 1999 | Windows, PlayStation, Sega Dreamcast |  |  |
| Grand Theft Auto III | 2001 (iOS ja Android 2011) | Windows, OS X, PlayStation 2, Xbox, Android, iOS |  |  |
| Grand Theft Auto: Vice City | 2002 (iOS ja Android 2012) | Windows, OS X, PlayStation 2, Xbox, Android, iOS |  |  |
| Grand Theft Auto: San Andreas | 2004 (iOS ja Android 2013) | Windows, OS X, PlayStation 2, Xbox, Android, iOS |  |  |
| Grand Theft Auto Advance | 2004 | Game Boy Advance |  |  |
| Grand Theft Auto: The Trilogy | 2005 | Windows, OS X, PlayStation 2, Xbox | Kokoelmapaketti |  |
| Grand Theft Auto: Liberty City Stories | 2005 (iOS ja Android 2015) | PlayStation Portable, PlayStation 2, iOS, Android |  |  |
| Grand Theft Auto: Vice City Stories | 2006 | PlayStation Portable, PlayStation 2 |  |  |
| Grand Theft Auto IV | 2008 | PlayStation 3, Xbox 360, Windows |  |  |
| Grand Theft Auto: Chinatown Wars | 2009 | Nintendo DS, PlayStation Portable, iOS, Android |  |  |
| Grand Theft Auto IV: The Lost and Damned | 2009 | PlayStation 3, Xbox 360, Windows | Lisäosa |  |
| Grand Theft Auto IV: The Ballad of Gay Tony | 2009 | PlayStation 3, Xbox 360, Windows | Lisäosa |  |
| Grand Theft Auto: Episodes From Liberty City | 2009 | PlayStation 3, Xbox 360, Windows | Lisäosakokoelma |  |
| Grand Theft Auto V | 2013 | PlayStation 3, Xbox 360, PlayStation 4, Xbox One (2014), Windows (2015), PlayStation 5 (2021), Xbox Series X/S (2021) |  |  |
| Grand Theft Auto: The Trilogy – The Definitive Edition | 2021 | Microsoft Windows, Nintendo Switch, PlayStation 4, PlayStation 5, Xbox One, Xbox Series X/S, Android, iOS | Pelikokoelma |  |
| Grand Theft Auto VI  | 2025 | Playstation 5, Xbox Series X |  |  |